MISERABLES-V-WEB	Enes nòsti dies, dempús d’auer dubèrt era galaria de Clichy, damb andana entà recéber era canoada deth Ourcq, trabalh executat en trencada, a dètz mèstres de prigondor; dempús d’auer, a maugrat des esbauçaments, e damb era ajuda des excavacions, fòrça viatges pudesenques, e des empontaments, format era vòuta dera Bièvre d’ençà eth baloard der Espitau enquiath Sena; dempús d’auer, damb era finalitat de desliurar París des aigües torrenciaus deth Montmartre, e dar gessuda ad aguesta badina fluviau de nau ectares que se poirie jos era barralha des Martirs; dempús d’auer, repetim, bastit era linha der escolader dera barralha Blanca entath camin d’Aubervilliers, en quate mesi, dia e net, ara prigondor d’onze mètres; dempús d’auer, causa jamès vista!, hèt sosterranhaments un escolader en carrèr Barre-du-bec, sense trencada, a sies mètres dejós deth solèr, eth conductor Monnot moric.